"ሰላም ምምጽኡ ንኹሉ ጽቡቕ'ዩ፡ ፈደሬሽናት ክራከባ'የን፡ኮምሽናት ክራኸቡ'ዮም ስለዚ ሓጎሰይ ወሰን የብሉን" ዘርእሰናይ ታደሰ፡ ሰፖርት ሰላም ኣብ ምምጻእን ኣብ መንጎ ህዝብታት ሰላም ኣብ ምንጋስ ዘለዎ ግደ ኣብ ዝተሓተተሉ፡ "ስፖርት ፍቕሪ'ዩ፡ የፋቕር የተሓላሊ፡ ምስ ኬንያ ምስ ኡጓንዳ ምስ ኢትዮጵያ የራኽበካ፡ ስፖርት ዶብ የብሉን" ድሕሪ ምባል ስፖርተ ነዚ ተጀሚሩ ዘሎ መስርሕ ሰላም ኣብ ምዕባዩ ተራ ከምዘለዎ ገሊጹ። ዘርእሰናይ ታደሰ ህሉው ኩነታትን ደረጃን ኣትለቲክስ ኤርትራ፡ ኣብዚ እዋን ከመይ ከምዘሎ ኣብ ዝተሓተተሉ። "ኣብ ኤርትራ ኣትለቲክስ እናዓበየ ይመጽእ ኣሎ፡ ንኣሽቱን ንፉዓትን ኣትሌታት ይፈርዩ ኣለዉ" ክብል መሊሱ። ኣብ ናይ መጻኢ መደቡ ኣብ ማራቶን ሓደ በሪኽ ዓወት ንምምጻእ ኣበርቲዑ ከም ዝሰርሕ ዝገለጸ ኦሎምፒካዊ ኣትሌት ዘርእሰናይ ታደሰ፡ ሰላም ምምጽኡ ኣብ ኣዲስ ኣበባ መጽዩ ልምምድ ከካይድን ብተመሳሳሊ ኢትዮጵያውያን ኣትሌታትን'ውን ኣብ ኤርትራ መጽዮም ልምምድ ንኸኻይዱ ርሒብ ዕድል ዝፈጥር ብምኳኑ ዘሐጉስ'ዩ ኢሉ። ዘርእሰናይ ታደሰ፡ ስለዝጽዓረ ፍረጻምኡ ከምዝረኸበ ብምሕባር፡ ኣትለቲክስ ንናብርኡ ከም ዝቀየሮን ጽቡቕ ይነብር ምህላውን ምስ ቢቢሲ ስፖርት ኣፍሪቃ ኣብ ዝነበሮ ሓጺር ጸንሒት ሓቢሩ። ምንጪ ስእሊ, Getty Images መግለጺ ስእሊ, ዘርእሰናይ ታደሰ ምስ ሃይለ ገብረስላሰ ኣብ ኣዲስ ኣበባ 2018 ዘርእሰናይ ታደሰ መን'ዩ?
